《寄题虞阳山周氏隐居五咏 其五 五秀堂》
宋代·孙觌

一干中柴立，交柯拥四垂。定知三世种，已长五孙枝。

端是神明力，非关雨露私。踌躇三匝绕，为赋角弓诗。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。